- Hindi News
- National
- भाजपा की नर्मदा सेवा यात्रा के जवाब में कांग्रेस ने निकाली नर्मदा शुद्धिकरण यात्रा
भाजपा की नर्मदा सेवा यात्रा के जवाब में कांग्रेस ने निकाली नर्मदा शुद्धिकरण यात्रा
भाजपा की नर्मदा सेवा यात्रा के जवाब में शनिवार को कांग्रेस ने सांसद कांतिलाल भूरिया के नेतृत्व में झाबुआ के देवझिरी से आलीराजपुर जिले के ककराना तक नर्मदा शुद्धिकरण यात्रा निकाली। इस दौरान रास्ते में कांग्रेस कार्यकर्ता यात्रा के साथ जुड़ते गए। सभी ने मां नर्मदा के शुद्धिकरण के लिए अपनी ओर से दूध प्रदान किया।
इसके लिए सुबह 7 बजे से ही कांग्रेस कार्यकर्ता देवझिरी में एकत्रित हो गए। यहां सांसद भूरिया ने कहा मां नर्मदा पूरे प्रदेश की जीवनदायिनी है। मुख्यमंत्री शिवराजसिंह चौहान ने नमानि देवी नर्मदा सेवा यात्रा के माध्यम से केवल अपना स्वार्थ साधने का काम किया है। नर्मदा सेवा के नाम पर जनता की गाढी कमाई का सरकारी खजाने से करोड़ों रुपया खर्च कर भ्रष्टाचार को बढ़ावा दिया है। वे जनता का ध्यान व्यापमं घोटाले, डंपर, राशन, पोषण सहित अन्य घोटालों से जनता का ध्यान भटकाने के काम में लगे हैं। उन्होंने नर्मदा मैया को दूषित करने काम किया है। इसलिए हम आज नर्मदा शुद्धिकरण यात्रा निकाल रहे हैं। जिपं अध्यक्ष कलावती भूरिया, जिलाध्यक्ष निर्मल मेहता, युवा नेता डॉ. विक्रांत भूरिया, युकां लोकसभा अध्यक्ष आशीष भूरिया, शहर कांग्रेस के कार्यवाहक अध्यक्ष गौरव सक्सेना सहित अन्य पदाधिकारी मौजूद थे।
इन गांवों से होकर गुजरी यात्रा
कांग्रेस की नर्मदा शुद्धिकरण यात्रा देवझिरी, ढेकल बड़ी, राणापुर, उदयगढ़, कनास, जोबट, आंबुआ, आलीराजपुर, उमराली, सोंडवा, वालपुर, कुलवट होते हुए ककराना पहुंची।
सवा पांच क्विंटल दूध अर्पित किया
नर्मदा शुद्धिकरण यात्रा का समापन ककराना में हुआ। यहां विधि-विधान से मां नर्मदा की पूजा-अर्चना कर सवा पांच क्विंटल दूध अर्पित किया गया। आरती की।
कांग्रेस कार्यकर्ताओं ने नर्मदा शुद्धिकरण यात्रा निकाली।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva